(નજર સામે રહેલ પુત્રી આર્નાનું બાળપણ અમે માણીએ છીએ અને એ આનંદ આ લખવા માટે સૌથી મોટી પ્રેરણા હતી. તે દરમિયાન જ આર. કે. નારાયણન લિખિત ‘માલગુડી ડે’ઝ’ જોવાનો મોકો મળ્યો. બ્લોગર મિત્ર શ્રી કાર્તિકભાઈએ પણ એ દરમિયાન જ તેમના બ્લોગ પર ‘જ્યારે અમે નાના હતાં’ લખવાનું શરૂ કર્યું. માટે મને પણ એવું કંઈક લખવાની ઈચ્છા થઈ હતી. અને તાત્કાલિક કારણ બની પ્રિય મિત્ર ઘટા. તેણે પોતાના બાળપણની વાતો ઈમેલ દ્વારા કહેવાની શરૂ કરી અને તેના જવાબમાં મે આ લખવાનું શરૂ કર્યું. આ લખવામાં પ્રમુખ આઈ.એમ.ઈ. નો ઉપયોગ કર્યો છે અને જોડણી સુધારણા માટે ગુજરાતી લેક્ષીકોનનું ઓનલાઈન સ્પેલ ચેકર વાપર્યું છે. ઘણા મિત્રોએ મારા બ્લોગ ‘અભિન્ન’, ફેસબુક કે ગુજરાતી.એનયુ સાઈટ પર પ્રોત્સાહક પ્રતિભાવ આપ્યા છે. સૌનો ૠણસ્વીકાર કરું છું.)